La unitat mòbil d’ITV visitarà Burjassot al setembre per a la inspecció tècnica de vehicles agrícoles i ciclomotors
2025-07-24

Dilluns que ve 14 de setembre, tal com han informat des de la Regidoria de Policia Local de l’Ajuntament de Burjassot, dirigida per Manuel Pérez Menero, la unitat mòbil d’ITV de Massalfassar visitarà Burjassot de 8 a 13 hores.

Una vegada més, l’aparcament situat en les proximitats del Pavelló Cobert serà el lloc en el qual es realitzaran les inspeccions tècniques de vehicles agrícoles i ciclomotors que, sense necessitat d’eixir de Burjassot, podran realitzar les inspeccions dels seus vehicles els seus respectius propietaris.

La Inspecció Tècnica de Vehicles (ITV) és la inspecció a la qual han de sotmetre’s tots els vehicles cada cert temps per acreditar que reuneixen les condicions tècniques necessàries per a la seua circulació.

Des de Policia Local, recorden l’obligatorietat de passar la citada inspecció i l’avantatge per als i les veïnes de Burjassot en poder passar-la sense necessitat d’eixir de la població.